CELEX: 22006D0131
Language: sl
Date: 2006-10-27 00:00:00
Title: Sklep Skupnega odbora EGP št. 131/2006 z dne 27. oktobra 2006 o spremembi Priloge XIII (Promet) k Sporazumu EGP

21.12.2006   
            
            
               SL
            
            
               Uradni list Evropske unije
            
            
               L 366/69
            
         
      SKLEP SKUPNEGA ODBORA EGP
   
   št. 131/2006
   z dne 27. oktobra 2006
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 123/2006 z dne 22. septembra 2006 (1).
            
         
               (2)
            
            
               Uredbo Evropskega parlamenta in Sveta (ES) št. 336/2006 z dne 15. februarja 2006 o izvajanju Mednarodnega kodeksa za varno upravljanje ladij v Skupnosti in razveljavitvi Uredbe Sveta (ES) št. 3051/95 (2) je treba vključiti v Sporazum –
            
         SKLENIL:
   Člen 1
   Priloga XIII k Sporazumu se spremeni kakor sledi:
   
               1.
            
            
               Za točko 56t (Direktiva 2005/65/ES Evropskega parlamenta in Sveta) se vstavi naslednja točka:
               
                           „56u.
                        
                        
                           
                              32006 R 0336: Uredba Evropskega parlamenta in Sveta (ES) št. 336/2006 z dne 15. februarja 2006 o izvajanju Mednarodnega kodeksa za varno upravljanje ladij v Skupnosti in razveljavitvi Uredbe Sveta (ES) št. 3051/95 (UL L 64, 4.3.2006, str. 1).
                           Za namen tega sporazuma veljajo določbe Uredbe z naslednjo prilagoditvijo:
                           Kar zadeva Norveško, se člen 3(2)(e) glasi, kakor sledi:
                           ‚potniške ladje, razen:
                           
                                       (i)
                                    
                                    
                                       potniških ro-ro trajektov in
                                    
                                 
                                       (ii)
                                    
                                    
                                       potniških ladij z več kot 100 potniki, ki plujejo pod zastavo Norveške,
                                    
                                 v morskih območjih razredov C in D, kakor je opredeljeno v členu 4 Direktive 98/18/ES.‘“
                        
                     
         
               2.
            
            
               Besedilo točke 56c (Uredba Sveta (ES) št. 3051/95) se črta.
            
         Člen 2
   Besedilo Uredbe (ES) št. 336/2006 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 28. oktobra 2006, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 27. oktobra 2006.
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 333, 30.11.2006, str. 52.
   
      (2)  UL L 64, 4.3.2006, str. 1.
   
      (3)  Navedene so ustavne zahteve.